Philip Johnson

Philip Cortelyou Johnson (8 Juli 1906 – 25 Januari 2005) inggih punika jadma arsitek Amérika sané ngarancang arsitéktur modérn lan postmodérn. Pantaraning desainnyané sané pinih kaloktah inggih punika modernisnyané Umah Kaca ring New Canaan, Connecticut; postmodern 550 Madison Avenue ring Kota New York, ngarancang antuk AT&T; 190 South La Salle Street ring Chicago; Taman Patung Museum Seni Modérn Kota New York; miwah Paviliun Pra-Columbus ring Dumbarton Oaks. Obituarinyané sasih Januari 2005 ring The New York Times nlatarang pakaryannyané "sané sampun kasengguh pinaka mahakarya arsitéktur abad ka-20".

Ring warsa 1930, Johnson dados direktur pertama departemén arsitéktur museum seni modern ring New York. Irika ida ngatur kunjungan olih Walter Gropius lan Le Corbusier saha ngarencanayang komisi Amérika pertama antuk Mies van der Rohe, sawusan ida ngungsi saking Jerman Nazi. Ring warsa 1932, ida sareng Henry-Russell Hitchcock ngatur prasara kapertama sané kadedikasiang antuk arsitéktur modern ring museum seni modérn, sané ngicenin wasta saking gerakan salanturné sané kauningin pinaka gaya internasional. Ring warsa 1934, Johnson ngundurang raga saking jabatannyané ring museum.

Ring warsa 1930-an, Johnson dados pangagum sane banget majeng ring Adolf Hitler, antuk ngenahang ngajum Partai Nazi, lan ngajegang pandangan antisemit. Ida nyurat antuk "Social Justice" miwah Examiner, irika ida ngamedalang tinjauan sané ngajum indik Mein Kampf Hitler. Daweg warsa 1939, dados korespondén Social Justice, ida nyaksiang Hitler invasi Polandia, sané raris ida gambarang pinaka "pebalihan sané ngawinang ngresresin".Ring warsa 1941, sasampun AS ngeranjing ring yud, Johnson nadak nulak pandanganné sadurungné, ngalinin jurnalistik, ngatur liga anti-Fasis ring Sekolah Desain Harvard. Ida kaselehin olih FBI, miwah pamuputnyané karesikin antuk dinas militér. Dané ngelidin tuduhan miwah penjara antuk maprakanti sareng jaksa, yadiastun, manut makudang-kudang kritikus, minab santukan paiketan sosialnyané, sakéwanten nénten wénten bukti indiké puniki sané naenin kamedalang.Warsa-warsa salanturnyane ida pacang nyambatang parikrama puniki pinaka "indik sané pinih belog sané naenin laksanayang titiang[sane] nénten naenin prasida titiang tebus".

Ring warsa 1978, ida kapicain American Institute of Architects Medali Mas. Daweg warsa 1979, ida inggih punika panampi kapertama Paica Arsitéktur Pritzker.Goldberger, Paul (May 23, 1979). "Philip Johnson Awarded $100.000 Pritzker Prize." Retrieved August 1, 2011. Rahima mangkin gedung pencakar langitnyané dados landmark ring cakrawala New York, Houston, Chicago, Detroit, Minneapolis, Pittsburgh, Atlanta, Madrid, miwah kota liyanan.

 Pustaka